আগামী নির্বাচনে দলীয় মনোনয়ন পেতে এখন থেকেই মাঠে তৎপর থাকার কথা স্বীকার করে যুক্তরাজ্য আওয়ামী লীগের যুগ্ম সাধারণ সম্পাদক আনোয়ারুজ্জামান চৌধুরী বলেন, প্রবাসে থাকলেও ছোটবেলা থেকেই আমি এলাকার জন্য কাজ করছি। প্রতিটি সংসদ নির্বাচনেই দলের মনোনীত সংসদ সদস্যর পক্ষে কাজ করে আসছি। অষ্টম সংসদ নির্বাচনে দলীয় প্রার্থী হিসেবে শফিক চৌধুরীর জন্য কাজ করেছি। ফসলও পেয়েছি। আগামী নির্বাচনে অবশ্যই দলের মনোনয়ন চাইব। দলীয় নেতাকর্মী, সমর্থক ও এলাকার মানুষের সমর্থন পেলে অবশ্যই নির্বাচন করব। এমন প্রস্তুতি রয়েছে। আমরা যে কোনো মূল্যে এ আসনটি ধরে রাখতে চাই। এলাকাবাসীর প্রত্যাশা ও আওয়ামী লীগ সভানেত্রী প্রধানমন্ত্রী শেখ হাসিনার সিদ্ধান্তই চূড়ান্ত হবে।